b'\n_START_ARTICLE_\nTacijan Sirski\n_START_PARAGRAPH_\nTacijan Sirski (lat. Tatianus de Syria), apologet iz Sirije, 2. stolje\xc4\x87e.\n_START_SECTION_\n\xc5\xbdivot\n_START_PARAGRAPH_\nRodio se u Siriji oko 120 godine. Nakon razli\xc4\x8ditih religioznih iskustava susreo se sa Svetim Pismom a poslije u Rimu sa Justinom i tako postao njegov u\xc4\x8denik i primio kr\xc5\xa1\xc4\x87anstvo. Bio je velik protivnik gr\xc4\x8dke filozofije a oko 172 godine udalijo se od Katoli\xc4\x8dke Crkve i pristupio enkratizmu, koji je osu\xc4\x91ivao \xc5\xbeenidbu i svaku konzumaciju mesa.\n_START_SECTION_\nLogos\n_START_PARAGRAPH_\nTvrdi da je Logos bio od po\xc4\x8detka ali njegova opstojnost nije imala po\xc4\x8detka. Logos i\xc5\xbearuje iz Oca kao njegovo\xc2\xbbprimordijalno djelo\xc2\xab. Jednom ro\xc4\x91en kao duh, od duha izi\xc5\xa1ao kao razumnost koja je proiza\xc5\xa1la iz razumne mo\xc4\x87i. Logos je kao O\xc4\x8devo sredstvo za stvaranje i upravljanje svemirom, poglavito je za stvaranje \xc4\x8dovjeka na sliku i priliku Bo\xc5\xbeju.\n_START_SECTION_\nAntropologija\n_START_PARAGRAPH_\nU\xc4\x8denje je dosta sli\xc4\x8dno gnosticizmu, ali on nije gnostik. Tacijan tvrdi da Bog stvara svijet, a Logos koji je od po\xc4\x8detka s Njim jedno svijet organizira, dok kod gnostika svijet stvara Demijurg koji nije Bog. Po njemu \xc4\x8dovjek je sastavljen od materije (hyle) i dva duha (pneumata), jednoga ni\xc5\xbeega (psyhe) koji je materijalne naravi i nije besmrtan, i drugoga vi\xc5\xa1ega (pneuma) koji je na sliku i priliku Bo\xc5\xbeju. \xc4\x8covjekova du\xc5\xa1a (psyhe) tvrdi, nije besmrtna, ali mo\xc5\xbee i ne umrijeti. Ona umire i raspada se zajedno s tijelom, ali \xc4\x87e kasnije uskrsnuti na vje\xc4\x8dnu smrt (smrt u besmrtnosti) ako nije spoznala istinu, a ako ipak spoznala Boga ona ne umire, makar se privremeno s tijelom raspada ali \xc4\x87e na kraju uskrsnuti na \xc5\xbeivot vje\xc4\x8dni.'